รู้จักอี-วอลเลต
ในเร็วๆ นี้คนไทยจะต้องเริ่มทำความรู้จักกับคำว่า อี-วอลเลต (E-wallet) ซึ่งอธิบายง่ายๆ ว่ามันคือกระเป๋าเงินอิเล็กทรอนิกส์
10 ก.ย. 2559

โดย...แบงก์กลิ้ง
ในเร็วๆ นี้คนไทยจะต้องเริ่มทำความรู้จักกับคำว่า อี-วอลเลต (E-wallet) ซึ่งอธิบายง่ายๆ ว่ามันคือกระเป๋าเงินอิเล็กทรอนิกส์ ซึ่งจะเริ่มมีความสำคัญต่อระบบการเงินมากขึ้นเรื่อยๆ ดังนั้นทุกคนควรจะเริ่มเรียนรู้ว่าผลิตภัณฑ์นี้ใช้งานอย่างไร และเกี่ยวข้องกับชีวิตประจำวันของเราอย่างไร
กระเป๋าเงินอิเล็กทรอนิกส์ คือ ระบบที่ผู้ซื้อและผู้ขายจะต้องเปิดบัญชี กระเป๋าเงิน กับองค์กรที่จะเข้ามาเป็นตัวกลางในการชำระเงิน โดยเราจะต้องลงทะเบียนกับผู้ให้บริการยินยอมให้เป็นคนกลางในการชำระราคาให้ และใส่เงินเข้าไปในบัญชี ซึ่งไปกับบัญชีเงินฝาก แต่จะมีการใส่เงินเข้าไปในอี-วอลเลตตามคำสั่งของเจ้าของบัญชีเท่านั้น
หลังจากลงทะเบียนเปิดกระเป๋าเงินอิเล็กทรอนิกส์ หากมีการซื้อสินค้า หรือบริการทางอินเทอร์เน็ต รวมไปถึงการชำระค่าสาธารณูปโภคต่างๆ ระบบจะทำการโอนเงินระหว่างบัญชีที่เปิดไปยังบัญชีผู้รับปลายทาง นั่นหมายความว่าในบัญชีของผู้ซื้อจะต้องมีเงินพอที่จะโอนให้กับผู้ขายที่จะต้องมีอี-วอลเลตที่เปิดไว้ระบบเงินเช่นกัน
ในการโอนเงินต่างๆ จะมีการคิดค่าธรรมเนียมเป็นร้อยละของจำนวนเงิน ซึ่งอัตราค่าธรรมเนียมและวิธีในการโอนเงิน ซึ่งทางผู้ให้บริการเป็นคนกลางจะเรียกเก็บจากลูกค้า
ปัจจุบันเริ่มมีเอกชนที่สนใจทำอี-วอลเลตทยอยเข้ามาทำตลาดมากขึ้นแล้ว เช่น ทรูมันนี่ เพย์สบาย เพย์พัล แรบบิทเพย์ เป็นต้น อีกทั้งโอเปอเรเตอร์โทรศัพท์มือถือทั้งเอไอเอส ดีแทค ทรูฯ ต่างเข้ามาเล่นในตลาดนี้ทั้งนั้น
ตลาดของอี-วอลเลตจะใหญ่ขึ้นเรื่อยๆ ขนาด อภิศักดิ์ ตันติวรวงศ์ รมว.คลัง ยังออกปากว่าอี-วอลเลตจะเข้ามามีบทบาทสูงต่อระบบเศรษฐกิจในอนาคต